**vznesené Pripomienky v rámci medzirezortného pripomienkového konania**

Návrh poslankyne Národnej rady Slovenskej republiky Anny ZEMANOVEJ na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 392)

|  |  |
| --- | --- |
| Počet vznesených pripomienok, z toho zásadných | 2 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **GPSR** | **K poslaneckému návrhu zákona všeobecne**Generálna prokuratúra vo všeobecnosti podporuje cieľ každého legislatívneho materiálu, ktorého podstatou je odstránenie národného goldplatingu a zosúladenie národnej legislatívy s európskou legislatívou v každej regulovanej relevantnej oblasti. Generálna prokuratúra preto podporuje cieľ poslaneckého návrhu zákona, ktorého podstatou je odstránenie národného goldplatingu a zosúladenie národnej legislatívy s európskou legislatívou v oblasti služieb zameraných na výskum a vývoj. V súvislosti so spôsobom dosiahnutia cieľa sledovaného poslaneckým návrhom zákona vrátane legislatívneho riešenia, v celom rozsahu sa stotožňujeme so stanoviskom Úradu pre verejné obstarávanie k predloženému návrhu legislatívneho materiálu.  | **O** |
| **MIRRI SR** | **K vlastnému materiálu**K Čl. I. Navrhované ustanovenie odporúčame preformulovať nasledovne: „c) ktorej verejný obstarávateľ alebo obstarávateľ poskytne finančné prostriedky na zákazku na poskytnutie výskumných a vývojových služieb zodpovedajúcich kódom Spoločného slovníka obstarávania 73000000-2 až 73120000-9, 73300000-5, 73420000-2 a 73430000-5, z ktorých prospech plynie výlučne osobe podľa § 8 na využitie pri plnení vlastných úloh a odplatu za poskytnutú službu poskytuje v plnom rozsahu osoba podľa § 8, ak nejde o zákazku na výskumné a vývojové služby, ktorá je spojená so zákazkou na uskutočnenie stavebných prác, ktorej predpokladaná hodnota je rovnaká alebo vyššia ako finančný limit podľa § 5 ods. 3 zákona.“ ODÔVODNENIE: Cieľom navrhovanej novely je podľa predkladateľa "odstránenie národného goldplatingu a zosúladenie národnej úpravy s európskou v oblasti služieb zameraných na výskum a vývoj". K predloženej novele zákona č. 343/2015 Z. z. o verejnom obstarávaní v znení neskorších predpisov (ďalej ako „ZVO“) uvádzame, že na zadávanie zákaziek na výskumné a vývojové služby sa vzťahuje výnimka z aplikácie ZVO upravená v § 1 ods. 2 písm. d) ZVO, ktorý transponuje ustanovenie čl. 14 smernice 2014/24/EÚ. Podľa § 1 ods. 2 písm. d) ZVO, cit.: „Tento zákon sa nevzťahuje na výskumné a vývojové služby okrem výskumných a vývojových služieb zodpovedajúcich kódom Spoločného slovníka obstarávania2) (ďalej len „slovník obstarávania“) 73000000-2 až 73120000-9, 73300000-5, 73420000-2 a 73430000-5, z ktorých prospech plynie výlučne verejnému obstarávateľovi alebo obstarávateľovi na využitie pri plnení vlastných úloh a odplatu za poskytnutú službu poskytuje v plnom rozsahu verejný obstarávateľ alebo obstarávateľ". Výnimka z povinnosti aplikácie postupov podľa ZVO uvedená v § 1 ods. 2 písm. d) ZVO sa teda vzťahuje generálne na všetky zákazky na výskumné a vývojové služby, okrem takých, ktoré kumulatívne napĺňajú znaky uvedené v danom ustanovení (t. j. služby podľa dotknutých kódov CPV, prospech výlučne pre verejného obstarávateľa a 100 % financovanie verejným obstarávateľom). Navrhovaná novela sa pravdepodobne usiluje zapracovať do znenia ZVO ustanovenie čl. 13 smernice 2014/24/EÚ. Dôvodová správa k danej novele ZVO však neodkazuje na žiadne konkrétne ustanovenie smernice 2014/24/EÚ napriek tomu, že konštatuje jej goldplating v rámci ZVO. Predmetný čl. 13 smernice 2014/24/EÚ „Zákazky s príspevkom verejných obstarávateľov“ je do ZVO transponovaný v § 8 úpravou zákaziek zadávaných tzv. dotovaným subjektom, teda osobou, ktorá nie je ani verejným obstarávateľom ani obstarávateľom (t. j. najčastejšie podnikateľským subjektom), pričom verejný obstarávateľ alebo obstarávateľ jej poskytol viac ako 50 % finančných prostriedkov na zabezpečenie predmetu zákazky. Predmetná výnimka podľa § 1 ods. 2 písm. d) ZVO pokrýva aj zákazky zadávané tzv. dotovaným subjektom. Ak bolo ambíciou predkladateľa pokryť ešte širší okruh spoločenských vzťahov a situácií v oblasti vedy a výskumu ako upravuje § 1 ods. 2 písm. d) ZVO, tak je potrebné plne reflektovať úpravu čl. 13 smernice 2014/24/EÚ, ktorý vymedzuje povinnosť pre tzv. dotované subjekty postupovať podľa pravidiel verejného obstarávania v prípade nákupu vymedzených stavebných prác a služieb s nimi súvisiacich. Z uvedeného dôvodu bolo do návrhu doplnené, že predmetnú výnimku nie je možné uplatniť, ak ide o zákazku na výskumné a vývojové služby, ktorá je spojená so zákazkou na uskutočnenie stavebných prác, ktorej predpokladaná hodnota je nadlimitná.  | **O** |
| **ÚJDSR** | Odoslané bez pripomienok |  |
| **ŠÚSR ÚVSR** | Odoslané bez pripomienok |  |
| **MFSR** | Odoslané bez pripomienok |  |
| **MHSR** | Odoslané bez pripomienok |  |
| **MDaVSR** | Odoslané bez pripomienok |  |
| **PMÚSR** | Odoslané bez pripomienok |  |
| **ÚDZS** | Odoslané bez pripomienok |  |
| **ÚPVSR** | Odoslané bez pripomienok |  |
| **ÚGKKSR** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **MVSR** | Odoslané bez pripomienok |  |
| **MPRVSR** | Odoslané bez pripomienok |  |
| **AZZZ SR** | Odoslané bez pripomienok |  |
| **MŽPSR** | Odoslané bez pripomienok |  |
| **NBS** | Odoslané bez pripomienok |  |
| **MPSVRSR** | Odoslané bez pripomienok |  |
| **MOSR** | Odoslané bez pripomienok |  |
| **MZSR** | Odoslané bez pripomienok |  |
| **MKSR** | Odoslané bez pripomienok |  |
| **MZVEZ SR** | Odoslané bez pripomienok |  |
| **MŠVVaŠSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |